Държавен вестник, бр. 40, 2020 г., стр. 3

БРОЙ  40	
Д Ъ Р Ж А В Е Н  В Е С Т Н И К 	
СТР.  3  
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 81
ОТ 27 АПРИЛ 2020 Г.
за приемане на Наредба за условията и реда 
за разходване на средствата за обезщетяване 
на собствениците на животни в случаите по 
чл. 47, ал. 1 от Закона за ветеринарномеди­
цинската дейност
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за усло­
вията и реда за разходване на средствата за 
обезщетяване на собствениците на животни 
в случаите по чл. 47, ал. 1 от Закона за вете­
ринарномедицинската дейност.
Преходни и заключителни разпоредби
§ 1. Отменя се Наредбата за условията и 
реда за разходване на средствата за покрива­
не на разходите, свързани с епизоотичните 
рискове, приета с Постановление № 181 на 
Министерския съвет от 2006 г. (обн., ДВ, бр. 62 
от 2006 г.; изм., бр. 55 от 2017 г.).
§ 2. Започналите и незавършени производ­
ства до влизането в сила на постановлението 
се приключват по досегашния ред.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Веселин Даков
НАРЕДБА
за условията и реда за разходване на сред­
ствата за обезщетяване на собствениците на 
животни в случаите по чл. 47, ал. 1 от Закона 
за ветеринарномедицинската дейност
Раздел I
Общи положения
Чл. 1. С тази наредба се определят усло­
вията и редът за разходване на средствата за 
обезщетяване на собствениците на животни 
при прилагане на мерки за профилактика, 
ограничаване и ликвидиране от Българската 
агенция по безопасност на храните (БАБХ) 
на някои особено опасни заразни болести, 
посочени в заповед на министъра на земеде­
лието, храните и горите.
Раздел II
Условия и ред за обезщетяване
Чл. 2. (1) Обезщетения се изплащат със 
средства от бюджета на БАБХ или с целе­
во предоставени средства по бюджета на 
Министерството на земеделието, храните и 
горите (МЗХГ), съответно по бюджета на 
БАБХ, средства от държавния бюджет и/или 
получени трансфери от други бюджети по 
държавния бюджет. 
(2) Когато средствата по ал. 1 не са оси­
гурени по бюджета на Министерството на 
земеделието, храните и горите, съответно 
по бюджета на БАБХ, и/или при настъпил 
недостиг, изпълнителният директор на БАБХ 
изготвя мотивирано искане до министъра на 
земеделието, храните и горите за тяхното 
осигуряване.
(3) Със средствата по ал. 1 и 2 се обезще­
тяват собствениците на:
1. умрели животни, когато смъртта е настъ­
пила след датата на обявяване на съмнение за 
възникване на болест по чл. 47, ал. 1 от Закона 
за ветеринарномедицинската дейност (ЗВД);
2. животни, умъртвени за поставяне на 
диагноза;
3. заразени и контактни животни, умъртве­
ни/унищожени с цел ликвидиране на болестите 
по чл. 47, ал. 1 от ЗВД;
4. животни, третирани с имунологични 
ветеринарномедицински препарати срещу 
болестите по чл. 47, ал. 1 от ЗВД:
а) умрели животни вследствие на непред­
видим риск;
б) неотложно заклани животни преди из­
тичане на карентния срок;
5. умрели или неотложно заклани животни 
след налагане на възбрана от БАБХ;
6. зародишни продукти, суровини и храни 
от животински произход, странични живо­
тински продукти и продукти, получени от 
тях, фуражни суровини, фуражни добавки, 
комбинирани фуражи и инвентар, унищожени 
при ликвидиране на болести по чл. 47, ал. 1 
от ЗВД.
Чл. 3. (1) Не се изплаща обезщетение на 
собственици на животни в случаите по чл. 142, 
ал. 1 от ЗВД.
(2) Комисията по чл. 142, ал. 2 от ЗВД из­
вършва епизоотичното проучване в най-кратки 
срокове, но не повече от 7 дни от издаване 
на заповедта за епизоотично проучване и до 
5 работни дни от обследване на огнището, 
изготвя доклад до министъра на земеделието, 
храните и горите, копие от който представя 
на ресорния заместник-министър на земеде­
лието, храните и горите и на директора на 
областната дирекция по безопасност на хра­
ните (ОДБХ), на чиято територия се намира 
животновъдният обект.
Чл. 4. (1) Унищожаването на животни и 
на зародишни продукти, суровини и храни от 
животински произход, странични животински 
продукти и продукти, получени от тях, фураж­
ни суровини, фуражни добавки, комбинирани 
фуражи и инвентар се извършва под контро­
ла на комисията по чл. 143, ал. 1 от ЗВД. 
Комисията в присъствието на собственика 
съставя протоколи по образци, утвърдени от 
изпълнителния директор на БАБХ.